Diari Oficial de la Generalitat Valenciana


Sumari del DOGV 4250, del 16-05-2002 (2002/4791)

Notificació al senyor Miguel Ángel Albors Sorolla.
--------------------------------------------------

### Dades del document

Número de DOGV
:   4250

Data del DOGV
:   16-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4791


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Miguel Ángel Albors Sorolla. [2002/S4791]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de resolució de caducitat al Sr. Miguel Ángel Albors Sorolla ja que no s'ha pogut practicar en el seu domicili.
  
Vist l'expedient iniciat a instància del senyor Miguel Ángel Albors Sorolla, les altres dades del qual s'hi especifiquen, i en el qual consten els següents:
  
Antecedents de fet
  
Primer. Que, en data 29 d'abril de 1999 li va ser notificat requeriment per a l'esmena de les objeccions que en aquest se li indicaven.
  
Segon. Que, davant de l'incompliment del requeriment va ser advertit de caducitat, mitjançant escrit notificat en data 22 de maig de 2001, sense que conste que haja sigut complit en el termini de tres mesos, ja que no han sigut esmenades les objeccions següents:
  
\* Atés que hi ha rendiments de capital immobiliari en la declaració de l'impost sobre la renda de les persones físiques de l'exercici 1997 que no s'han justificat en la seua totalitat (165.000 PTA.), haurà d'acreditar a quin bé o béns immobles corresponen, a l'efecte de la qual haurà de presentar el rebut de l'Impost de Béns Immobles (IBI) de l'any 1997, les escriptures de propietat o qualsevol altra documentació que estime necessària per a poder justificar la dita quantitat.
  
En cas que l'immoble o immobles hagueren sigut transmesos, haurà d'acreditar-se, mitjançant l'escriptura de venda o contracte privat, acompanyada de la nota de la presentació davant de la Conselleria d'Economia, Hisenda i Administració Pública, als efectes de la liquidació de l'Impost de Transmissions Patrimonials i Actes Jurídics Documentats.
  
\* De la declaració de l'impost sobre la renda de les persones físiques de 1997 que consta en l'expedient, no es dedueix el nombre de perceptors d'ingressos de la unitat familiar, per la qual cosa, i aquesta és una dada imprescindible per a determinar els ingressos familiars ponderats, haurà d'aportar el certificat dels ingressos i de les retencions dels membres de la unitat familiar que figuren com a perceptors en la Declaració de la Renda de l'exercici 1997.
  
\*Haurà de justificar principalment la quantitat d'1.000.000 PTA.
  
Fonaments de dret
  
Primer. L'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determina la caducitat del procediment iniciat a sol·licitud de l'interessat i per tant l'arxiu de l'expedient, en aquells supòsits, com en el present, en els quals la falta de documentació o d'esmena d'objeccions, impedeix dictar resolució expressa de l'expedient.
  
Vist el citat article 92 i els altres concordants de la mencionada Llei 30/1992, resolc:
  
Declarar la caducitat del procediment iniciat a sol·licitud de l'interessat, i arxivar totes les actuacions practicades en aquest.
  
Contra la present resolució que no posa fi a la via administrativa, podrà interposar recurs d'alçada davant del director general d'Arquitectura i Habitatge, en el termini d'un mes comptador des de l'endemà de la notificació de la present, de conformitat amb el que estableix l'article 114 de la citada Llei 30/1992.